Taxibestuurders vas oor onwettige vuurwapensArgieffoto Vier taxibestuurders wat in besit was van drie ongelisensieerde vuurwapens en ammunisie, is in Woodmead deur die Johannesburgse metropolisie in hegtenis geneem. Volgens hoofsupt. Wayne Minnaar is die taxibestuurders Donderdagoggend omstreeks 10:30 tydens ŉ gesamentlike poging deur die metropolisie en die SAPS in hegtenis geneem. “Die operasie volg na taxigeweld sedert Maandag in die gebied, waarin een taxi verbrand is,” het hy gesê. Die taxibestuurders sal na verwagting eersdaags in die hof verskyn.